**ΕΡΩΤΗΣΕΙΣ ΕΙΣΑΓΩΓΗΣ.**

**Η αρχή της συζήτησης. Είναι δυνατόν να διδαχθεί η πολιτική αρετή, όπως ισχυρίζεται ο Πρωταγόρας;**

**i. Σ-Λ.**

1. Η πραγματική εισαγωγή στο θέμα αναφέρεται στην αξία της σοφιστικής, και στο αν μπορούν οι σοφιστές (ή οποιοσδήποτε άλλος) να διδάξει στους νέους την αρετή. ΣΩΣΤΟ
2. *H ευβουλία* είναι η ικανότητα να σκέφτεται και να αποφασίζει κάποιος σωστά για κάθε θέμα που έχει σχέση με τον δημόσιο βίο. ΛΑΘΟΣ
3. Η *ευβουλία* ερμηνεύται από το Σωκράτη ως πολιτική αρετή. ΣΩΣΤΟ
4. Ο Σωκράτης αρχικά προσποιείται ότι συμφωνεί με τη θέση του Πρωταγόρα. ΛΑΘΟΣ
5. Ο Σωκράτης πιστεύει ότι η αρετή είναι διδακτή αλλά δεν μπορούν να τη διδάξουν οι σοφιστές ΛΑΘΟΣ
6. Στην αθηναϊκή εκκλησία του δήμου, σύμφωνα με τον Πρωταγόρα, εάν παρουσιαστεί κάποιος μη ειδικός σε μια συζήτηση για τεχνικό θέμα και θελήσει να συμβουλεύσει σχετικά με αυτό τους συμπολίτες του, τον διώχνουν κοροϊδεύοντάς τον. ΛΑΘΟΣ

**Η απάντηση του Πρωταγόρα και ο μύθος για τη δημιουργία της ανθρώπινης κοινωνίας**

1. Ο Πρωταγόρας απαντά στις αντιρρήσεις που του προέβαλε ο Σωκράτης με ένα σύντομο λόγο. ΛΑΘΟΣ
2. Ο Πρωταγόρας απαντά στις αντιρρήσεις που του προέβαλε ο Σωκράτης με ένα μύθο. ΛΑΘΟΣ
3. Στο πρώτο μέρος του λόγου του, που ξεκινά με τον μύθο του Προμηθέα, ο σοφιστής απαντά στη σωκρατική αντίρρηση σύμφωνα με την οποία δεν υπάρχουν "ειδικοί" στα θέματα της πολιτικής. ΣΩΣΤΟ
4. Στο δεύτερο μέρος του λόγου του, ο Πρ. απαντά στην αντίρρηση σύμφωνα με την οποία οι καλοί πολίτες δεν μπορούν (γι' αυτό και δεν το δοκιμάζουν καν) να διδάξουν στους γιους τους την αρετή. ΣΩΣΤΟ
5. Ο μύθος του Προμηθέα αποδεικνύει, κατά τον Πρωταγόρα, πως οι Αθηναίοι έχουν δίκιο να παραχωρούν σε κάθε πολίτη το δικαίωμα της τοποθέτησης πάνω σε ζητήματα που αφορούν την καλή διοίκηση της πόλης. ΣΩΣΤΟ
6. Για τον Σωκράτη το γεγονός πως οι πόλεις έχουν προβλέψει τιμωρίες για πράξεις αδικίας αποδεικνύει πως όλοι φέρουν τη δικαιοσύνη και τη λογική, δυο ιδιότητες που συνιστούν την αρετή του πολίτη.  ΣΩΣΤΟ
7. Στο δεύτερο μέρος του λόγου του, ο Πρωταγόρας δεν απαντά πλέον με μύθους, αλλά κατευθείαν με λογικά επιχειρήματα. ΣΩΣΤΟ
8. Στο δεύτερο μέρος του λόγου του, ο Πρωταγόρας αποδεικνύει ότι το να είναι κάποιος καλός πολίτης είναι θέμα τύχης, όπως για παράδειγμα το να είναι κάποιος ωραίος. ΛΑΘΟΣ
9. Στο δεύτερο μέρος του λόγου του, ο Πρωταγόρας απαντά στο επιχείρημα του Σωκράτη για την αδυναμία των πολιτικών ανδρών να διδάξουν την πολιτική αρετή στα παιδιά τους. ΣΩΣΤΟ
10. Ο Πρωταγόρας δεν ενδιαφέρεται για το σωφρονισμό του παραβάτη. ΣΩΣΤΟ
11. Στο επιχείρημα του Σ. περί αδυναμίας των πολιτικών να διδάξουν την πολιτική αρετή στα παιδιά τους ο Πρωταγόρας απαντά με δεοντολογικό επιχείρημα- μάλλον τα βρήκε σκούρα. ΣΩΣΤΟ
12. Ο Πρωταγόρας υποστηρίζει ότι η διδασκαλία της πολιτικής αρετής πρέπει να ανήκει αποκλειστικά στους δασκάλους και στην πόλη. ΛΑΘΟΣ
13. Στην περίπτωση των μεγάλων πολιτικών η διδαχή γίνεται με μορφή μαθήματος. ΛΑΘΟΣ
14. Η διδασκαλία των ποιητικών κειμένων ή της μουσικής στα παιδιά επιδιώκει κυρίως την αισθητική τους καλλιέργεια. ΛΑΘΟΣ
15. Η διδασκαλία των νόμων και η υπακοή σ΄αυτούς αναφέρεται στους πολίτες της ώριμης ηλικίας. ΛΑΘΟΣ

**Β. Η φιλοσοφική σημασία του διαλόγου.**

1. Τα θέματα του διαλόγου *Πρωταγόρας* είναι η φύση και το διδακτό της δικαιοσύνης. ΛΑΘΟΣ
2. Κεντρικό θέμα του διαλόγου *Πρωταγόρας* είναι η φύση της αρετής ΛΑΘΟΣ
3. Το θέμα του «αν η αρετή είναι  διδακτή»  είναι  εντελώς διαφορετικό  από το  θέμα «ποια είναι η φύση της αρετής» ΛΑΘΟΣ
4. Στο έργο αντιπαρατίθενται όχι μόνον οι απόψεις περί αρετής του καθενός από τους δύο βασικούς συνομιλητές, αλλά και οι μέθοδοι για την προσέγγιση της αλήθειας.  ΣΩΣΤΟ
5. Το θέμα του εάν η αρετή είναι διδακτή διαπερνά εμμέσως όλον τον διάλογο Πρωταγόρας. ΣΩΣΤΟ
6. Η μέθοδος του Πρωταγόρα (και γενικώς των σοφιστών) μοιάζει πολύ με εκείνη του Σωκράτη. ΛΑΘΟΣ
7. Ο Σωκράτης επιμένει στις ερωτήσεις που επιτρέπουν να διευκρινίζεται κάθε επιμέρους θέμα και κάθε όρος, έτσι ώστε οι συνδιαλεγόμενοι να οδηγηθούν σε μια ειδική γνώση και κατανόηση της πλευράς του θέματος που συζητούν. ΛΑΘΟΣ
8. Μέσα στο έργο, ο Πρωταγόρας χρησιμοποιεί τρεις τρόπους για να εκθέσει τις απόψεις του, τον μύθο, τη διάλεξη, και την ιστορική αναδρομή. ΛΑΘΟΣ
9. Μύθος ορίζεται κάθε αφήγηση που έχει ποιητικό χαρακτήρα και πρόκειται για κατασκευή κάποιου διανοητή. ΛΑΘΟΣ
10. Αφού και ο ίδιος ο Πλάτωνας χρησιμοποίησε πολλές φορές τον μύθο, δεν είναι καθόλου ειρωνικός προς τον Πρωταγόρα σε σχέση με τη μυθική διήγηση. ΣΩΣΤΟ
11. Τόσο ο Πλάτωνας, όσο και ο Πρωταγόρας χρησιμοποιούσαν το μύθο ως ισοδύναμο με κάθε άλλη φιλοσοφική μέθοδο. ΛΑΘΟΣ
12. Ο Σωκράτης δεν διστάζει να ειρωνευτεί και να υπονομεύσει με κάθε τρόπο τη δεύτερη σοφιστική μέθοδο, τη διάλεξη. ΣΩΣΤΟ
13. Ο Σωκράτης συμφωνεί ότι η μέθοδος της διάλεξης είναι μέθοδος προσέγγισης και κατάκτησης της αλήθειας.
14. Ο Σωκράτης αντιμετωπίζει με καχυποψία τον προφορικό λόγο. ΛΑΘΟΣ
15. Η αναφορά στα λεγόμενα κάποιου ποιητή ήταν ιδιαίτερο χαρακτηριστικό των σοφιστών. ΛΑΘΟΣ
16. Στο τέλος του διαλόγου Πρωταγόρας ο σοφιστής αρνείται την ίδια την ύπαρξη του απόλυτου και ασπάζεται τη σχετικότητα. ΛΑΘΟΣ
17. Ο Πρωταγόρας είναι το μοναδικό έργο του Πλάτωνα που το θέμα συζήτησης μένει μετέωρο. ΛΑΘΟΣ
18. Το ότι το θέμα συζήτησης μένει μετέωρο είναι χαρακτηριστικό των νεανικών έργων του Πλάτωνα. ΣΩΣΤΟ

**ii. Επιλογή σωστής απάντησης**

1. Σύμφωνα με τον Πρωταγόρα ο μύθος του Προμηθέα αποδεικνύει ότι το *βουλεύεσθαι* (η σκέψη, η διατύπωση απόψεων, η ανάληψη ευθυνών, η ψήφιση) πάνω στα πολιτικά θέματα

α.) εξαρτάται από την ειδική κατάρτιση σε θέματα πολιτικής αρετής β) εξαρτάται από την πολιτική αρετή, που κατέχει κάθε πολίτης γ) εξαρτάται από τη δικαιοσύνη και τη λογική που κατέχει κάθε πολίτης δ) εξαρτάται από τη δικαιοσύνη και τη λογική που δεν κατέχει κάθε πολίτης.

1. Σύμφωνα με τον Πρωταγόρα ο μύθος του Προμηθέα αποδεικνύει ότι

α) δεν θα υπήρχαν οργανωμένες κοινωνίες αν κανένας πολίτης δεν κατείχε την πολιτική αρετή β) κάθε άνθρωπος διαθέτει τη λογική και τη δικαιοσύνη, αφού όποιος ισχυριστεί ότι δεν τις έχει θεωρείται τρελός γ) θα υπήρχαν οργανωμένες κοινωνίες ακόμα και αν κανένας πολίτης δεν κατείχε την πολιτική αρετή δ) θα υπήρχαν οργανωμένες κοινωνίες ακόμα και αν κανένας πολίτης δεν κατείχε τη δικαιοσύνη και τη λογική.

1. Στο δεύτερο μέρος της απάντησής του στις αντιρρήσεις του Σωκράτη ο Πρωταγόρας

α) υποστηρίζει ότι η αρετή και είναι και πρέπει να θεωρείται διδακτή. β) Εισάγει μια καινούργια έννοια, αυτή της ανδρείας γ) υποστηρίζει ότι η κοινωνία πρέπει να διδάσκει την πολιτική αρετή και στους παραβάτες δ) συμφωνεί ότι ο Σωκράτης έχει δίκιο όταν λέει ότι οι μεγάλοι πολιτικοί απέτυχαν να διδάξουν την αρετή στα παιδιά τους.

**iii. Συμπλήρωση κενών**

Γιατί η αρετή είναι η αναγκαία εκείνη ιδιότητα που επιτρέπει σε κάθε άνθρωπο να συμμετέχει στην κοινωνική και πολιτική ζωή, είναι η ιδιότητα που κάνει δυνατή την ύπαρξη κοινωνιών και πόλεων. Χωρίς την αρετή τη δικαιοσύνη τη σωφροσύνη και το αίσθημα του σεβασμού προς ό,τι είναι ιερό δεν υπάρχουν ανθρώπινες κοινωνίες. Συνεπώς, πρέπει οι ίδιες οι κοινωνίες και οι γονείς να διδάσκουν στα παιδιά τους την αρετή, κι εάν υπάρχει άνθρωπος που δεν μπορεί ή δεν θέλει να τη διδαχθεί, αυτός θα πρέπει να τιμωρείται με την ποινή του θανάτου ή της εξορίας ως επικίνδυνος

**iv. Αντιστοίχιση**

|  |  |
| --- | --- |
| 1. **Ο Σωκράτης-Πλάτωνας**   **β, στ, ζ, η θ**   1. **Ο Πρωταγόρας**   **Α,γ,δ,ε,ζ,ι** | **α) κύριος στόχος του είναι η πειθώ** |
| **β) θεωρεί βουβό ένα γραπτό κείμενο** |
| **γ) έθεσε τις βάσεις των ανθρωπιστικών επιστημών** |
| **δ)Χρησιμοποιεί το μύθο ως αποδεικτικό μέσο.** |
| **ε) η διάλεξη είναι μια από τις μεθόδους του** |
| **στ) χρησιμοποιεί το μύθο ως συμπληρωματική μέθοδο φιλοσοφικής αναζήτησης.** |
| **ζ)** **προτείνει να συνεχίσουν τη συζήτηση με κάποια άλλη ευκαιρία.** |
| **η) υπονομεύει τη διάλεξη, την οποία θεωρεί κατάλληλη για πολιτικούς λόγους και δικαστήρια.** |
| **θ) έχει πολύ κακή μνήμη** |
| **ι) θεωρεί ότι όλοι μπορούν να διδαχθούν την πολιτική αρετή.** |